Buchenbach - Alemannische Wikipedia

# Buchenbach

### Us der alemannische Wikipedia, der freie Dialäkt-Enzyklopedy

| Sälle Artikel beschäftigt sich mit Buechebach bi Friburg im Brisgau; fer dr Ortsdeil vu dr Gmei Mulfinge lueg dert.

Buechebach (Buchenbach)
Wappe | Charte
--- | ---

Dialekt: Alemannisch
Hauptvariante: | Nideralemannisch
Regionalvariante: | Oberrhialemannisch
Lokalvariante: | Schwarzwald
Verbreitig: | ?
Basisdate
Staat: | Dytschland
Bundsland: | Bade-Württeberg
Regierigsbezirk: | Friburg
Krais: | Brisgau-Hochschwarzwald
{{{ADUNIT_NAME}}}: | {{{adunit}}}
Gmei: |
Geographischi Lag: | 47° 58′ N, 08° 01' O
Höchi: | 460 (Kirche) m y. NN
Flächi: | 38,99 km²
Iwohner: | 3247 (31.12.2006)
Bevölkrigsdichti: | 83 Iwohner je km²
Usländeradeil: | 3,75 %
Postleitzahl: | 79256
Vorwahl: | {{{area_code}}}
Nummereschild: | FR
Gmeischlüssel: | 08 315 020
Gliderig: | 4 Ortsteile
Adress vu dr Verwaltig: | Hauptstraße 20 79256 Buchenbach
Internetuftritt: | www.buchenbach.de
E-Mail-Adresse: | gemeinde@buchenbach.de
Politik
Vogt: | Wendelin Drescher
Lag im Chreis
Topographi
[[Image:|300px|Topographi]]
Luftbild
[[Image:|300px|Luftbild]]

| Dialäkt: Markgräflerisch (Ebringe)

Buechebach isch e Gmei im Südschwarzwald im Landchreis Brisgau-Hochschwarzwald (Bade-Württeberg, Dytschland)

## [ändere] Geographi

D'Gmei befindet sich im Naturpark Südschwarzwald öppe 12 km (Luftlinie) östlich vu Friburg im Brisgau. Dert breitet sie sich am undere Ende vum Hölledal, wo vum Rotbach durflosse wird, un im Dal vum Wagesteibach us. Numme eweng westlich vu Buechebach vereinige sich die beide Gebirgsbäch zue dr Dreisam, wodur es am obere Afang vum Dreisamdal lit.

## [ändere] Gschichte

Buechebach ische erstmols 1350 urchundlich erwähnt. Sit em 16. Jahrhundert het s'Dorf dr Friherre vu Sickinge ghört. 1803 isch dr Ort an Bade gfalle un ghört hüt zue Bade-Württeberg.

### [ändere] Igmeindige

- 1837 Wisneck
- 1971 Falkesteig
- 1973 Wagesteig
- 1975 Underibedal
- 1980 Himmelrich

### [ändere] Ortsdeiler

#### [ändere] Falkesteig

Am Afang vum 12. Johrhundert isch vu dr Herre vu Falkestei die nammensgäbbend Burg Falkestei erbaut worre, wo 1388 vu Bürger vu dr Stadt Friburg im Brisgau zerstört worre isch. Im 17. Johrhundert got s'Gebiit in dr Besitz vu dr Herre vu Pfirt yber un chummt später zue Bade. E Versuech vu ere Vereinigig mit Buechebach scho im 19. Johrhundert schiteret.

#### [ändere] Himmelriich

Himmelrrich mit em Bahnhof an dr Hölledalbahn isch um 1980 vu Chilchzarte an Buechebach chumme.

#### [ändere] Underibedal

Underibedal wird um ebba 1120 gründet un understot dr Zähringer. Später wird es mit Stäge zu ere Gmei vereinigt. 1827 wird dr Ort aber wiider selbständig. Noochdem Underibedal 1806 an Bade fallt, wird es im Amtsbezirk Friburg zuegordnet.

#### [ändere] Wagesteig

Wagesteig wird erstmols 1125 urchundlich erwähnt, als es zum Chloster Maria-Zell uf em Schwrzwald ghört. Nooch dr Säkularisierig dur dr Riichsdeputationshauptschluss chummt es zue Bade un dert 1819 zum Amtsbezirk Friburg.

#### [ändere] Wisneck

Wisneck isch dr äldist Deil vu Buechebach. Die dert gläge Burg isch erstmols 1079 urchundlich erwähnt worre. Si isch im Bsitz vu dr Grafe vu Haigerloch-Wisneck gsi. 1118 het Bruno vu Haigerloch-Wisneck s'Chloster St. Märge gründet, bevor s'Gschlächt um 1170 usgstorbe isch. Dr Besitz isch an e Linie vu dr Zollere gfalle, wo sich ab dert als Grafe vu Hoheberg bezeichnet hän un ihn 1293 wiider verchauft hän. 1577 isch si an d'Friherre vu Sickinge-Hoheburg ybergange. Um die Burg, wo 1121 vu dr konkurrierende Zähringer un 1646 vu dr Franzose im Drissigjährige Chrieg zerstört worre isch, het sich e chleine Ort entwicklet, wo 1837 nooch Buechebach igmeindet worre isch. Noochdem dr Ort staatsrächtlich an Bade gfalle isch, het Wilhelm Friherr vu Sickinge au die private Rächt am Ort an dr badische Staat verchauft. D'Sidlig wird hüt nimmi als eigeständiger Ortsdeil gfüehrt, sundern zellt zum Hauptort Buechebach.

## [ändere] Politik

### [ändere] Gmeirot

Nooch dr Kommunalwahl vum 13. Juni 2004 het sich folgendi Sitzverdeilig ergä:

CDU | 45,0 % | +3,0 | 7 Sitz | ±0
UWG | 38,1 % | -19,9 | 5 Sitz | -4
SPD | 16,9 % | +16,9 | 2 Sitze | +2

### [ändere] Wappe

Yberem grüene Driberg gspalte; vorne in Silber(Wiiss) e grüeni Bueche uf em vordere Hüegel vum Driberg, hinde in Rot e silberne (wisse) Wellebalke. Flagge: Grüen-Wiss (Grüen-Silber)

## [ändere] Persönlichkeite

### [ändere] Söhn un Döchter vu dr Gmei

- Dr. Oskar Saier, bore am 12.08.1932 in Wagesteig, vu 1978-2002 Erzbischof vu dr Diözese Friburg un Metropolit vu dr katholische Chilcheprovinz Friburg.

## [ändere] Webgleicher

- Gmei: http://www.buchenbach.de/
- Buechebach fer Ehreamtler, Erholigssuechendi un Gschäftslüt http://freiburg-dreisamtal.de/buchenbach.htm
- Ferie uf em Burehof in Wagesteig bi Buechebach
- DRK Isatzeiheit 3 Friburg Land
- Studienhaus Wiesneck - Institut fer politischi Bildig, Bade-Württeberg i.V.

Des isch e Artikel oder e Absatz über e regionali Bsunderheit. Er dät no besser wirke, wänn er in dr Dialäktspiilart vu sälere Region gschriibe wär. Ich, dr erscht oder dr Hauptautor vu däm Artikel oder däm Absatz, dät mi freie, wänn eber esach in s lokal Alemannisch ibersetze dät. Schryb bitte i dr Zämmefassig dass du de Artikel i de lokale Dialäkt umänderesch.

Lueg dezue au Froge un Antworte zum Dialäkt.

Vun "http://als.wikipedia.org../../../b/u/c/Buchenbach.html"

Kategorie: Artikel uf Markgräflerisch | Ort (Landkreis Brisgau-Hochschwarzwald)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Esperanto
- Italiano
- Nederlands
- Polski
- Português
- Русский